Vyf vas ná trokke, bakkie brand‘n Trok brand Woensdag op die N2 in die omgewing van Ermelo. (Foto: Twitter) Vyf verdagtes sal Dinsdag in die landdroshof op Ermelo, Mpumalanga, verskyn in verband met drie vragmotors en ’n bakkie wat Woensdagaand op die N2 in dié omgewing aan die brand gesteek is. Twee ander vragmotors is ook tydens die voorval beskadig. Lt.genl. Semakaleng Manamela, woordvoerder van die polisie, sê die verdagtes, almal tussen die ouderdom van 30 en 58, is Donderdag in hegtenis geneem. Maroela Media het vroeër berig dat lede van die polisie en die weermag Woensdagaand moes bontstaan toe ’n betoging, glo oor ’n arbeidsverwante dispuut, gewelddadig geraak het. Die polisie het vroeër gesê die dispuut handel na bewering oor die aanstel van werkers tydens die bou van die Merino-winkelsentrum op Ermelo. Manamela het intussen ’n beroep op die publiek gedoen om die wet te respekteer. Latest: Three trucks set on fire. https://t.co/TUY0F5YWd4 pic.twitter.com/sKoV2jGsJ5 — Yusuf Abramjee (@Abramjee) August 4, 2021